Otto Etzold

Otto Wilhelm Etzold (25. juuli (vkj 13. juuli) 1899 Uue-Pornuse mõis, Halliste kihelkond – 19. veebruar 1982 Laichingen, Tübingeni ringkond) oli Eesti vaimulik.

Otto Wilhelm Etzold õppis gümnaasiumis Viljandis ja Tartus. Lõpetas Tartu ülikooli usuteaduskonna aastal 1927. Oli prooviaastal Keila Miikaeli kogudusesKonrad Veem Eesti Vaba Rahvakirik Dokumentatsioon ja leksikon EVR Stockholm 1988.

Ta ordineeriti 25. märtsil 1928 ja oli 1928–1939 Harju-Madise koguduse õpetaja. 

Ta oli 1914–1918 Venemaale küüditatud, 1918–1920 osales Vabadussõjas Balti Pataljoni koosseisus. Läks 1939 Saksamaale ja vabastati Eesti kodakondsusest 30. novembril 1939.https://www.digar.ee/viewer/et/nlib-digar:379220/325979/page/54 Tema viimane elukoht Eestis oli Padise vallas. Oli 1940–1945 pastor Bellschwitzis (praegu Bałoszyce Iława maakonnas Warmia-Masuuria vojevoodkonnas) Lääne-Preisimaal. 1946–1947 oli pastor Predöhlis (Lüchow-Dannenbergi kreisis Alam-Saksi liidumaal) ja samaaegselt ametis Rahvamisjonis. 1948–1965 oli pastor Seissenis (Ulmi lähedal). Läks aastal 1965 emerituuri, elukohaks Laichingen (Alb-Doonau kreisis Tübingeni ringkonnas Baden-Württembergi liidumaal), kus ta ka suriLexikon deutschbaltischer Theologen seit 1920. Bearbeitet von Wilhelm Neander. 2 auflage 1988, bearbeitet von C. Helmut Intelmann.

Isiklikku
Tema Viljandis sündinud isa Ernst Heinrich Etzold (1858–1939) oli Saksi-Altenburgist pärit Gustav August Etzoldi (1807–1885) ja Viljandist pärit Emilie Spechti (1830–1887) poeg, kes õppis Tartu Ülikooli arstiteaduskonnas ja tegutses muuhulgas kihelkonnaarstina Helmes ja Voltveti mõisa lähedal Allikukivil (saksa keeles Quellenstein).Arnold Hasselblatt: "Album Academicum der Kaiserlichen Universität Dorpat", Dorpat: C. Mattiesen, 1889, Lk. 755 (Matrikkel: 10562)  Viljandi Jaani koguduse saksa pihtkonna personaalraamatu väljavõte: Saaga EAA.3149.1.103:59, lk. 59 lk. 62 Arst oli ka tema vend Friedrich Wilhelm Etzold (1906–1979).

Otto Wilhelm Etzold oli abielus Hageri pastori Konstantin Thomsoni tütre Doraga. Tema naisevennad olid Hageri õpetaja Helmut Thomson, Pärnu Nikolai koguduse õpetaja Waldemar Thomson ja loodusteadlane Paul Thomson.

 Teoseid 
Gottes Weihnachten : Versuch einer bildlichen Einführung in den Römerbrief., Tallinn : Verlag F. Wassermann, 1934
Glaubet ihr nicht - so bleibet ihr nicht : Bilder zur Gegenwart und Zukunft der Kirche., : F. Wassermann, 1934
Sisemisjon ja hoolekanne : referaat peetud Tallinnas Sisemisjoni kursusel 26. apr. 1935. a. / Usuteadusline Ajakiri nr 3, 1935, lk 78–85

 Viited 

Kategooria:Harju-Madise koguduse vaimulikud
Kategooria:Tartu Ülikooli usuteaduskonna vilistlased
Kategooria:Balti Pataljoni koosseis
Kategooria:Vabadussõja veteranid
Kategooria:Baltisaksa vaimulikud
Kategooria:Sündinud 1899
Kategooria:Surnud 1982